Oznámenie Komisie Európskemu parlamentu a Rade - Technická úprava finančného rámca na rok 2007 v súlade s vývojom HND a cien (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) /* KOM/2006/0327 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 22.6.2006 KOM(2006) 327 v konečnom znení OZNÁMENIE KOMISIE EURÓPSKEMU PARLAMENTU A RADE Technická úprava finančného rámca na rok 2007 v súlade s vývojom HND a cien (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) OZNÁMENIE KOMISIE EURÓPSKEMU PARLAMENTU A RADE Technická úprava finančného rámca na rok 2007 v súlade s vývojom HND a cien (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) 1. ÚVOD MEDZIINšTITUCIONÁLNA DOHODA (IIA) ZO 17. MÁJA 2006 O ROZPOčTOVEJ DISCIPLÍNE A RIADNOM FINANčNOM HOSPODÁRENÍ [1] obsahuje tabuľku finančného rámca pre EÚ - 27 na obdobie 2007 - 2013, pričom údaje sú vyjadrené v cenách za rok 2004 (tabuľka 1). V bode 16 medziinštitucionálnej dohody sa uvádza, že Komisia každý rok vykoná, pred rozpočtovým postupom na rok n+1, technickú úpravu finančného rámca v súlade s vývojom hrubého národného dôchodku (HND) a cien na úrovni EÚ. Vývoj v HND bol aktualizovaný v súlade s poslednými dostupnými ekonomickými prognózami (zasadnutie Poradného výboru pre vlastné zdroje – ACOR – 19. mája 2006). Pokiaľ ide o ceny, v medziinštitucionálnej dohode (bod 16) sa v súčasnosti predpokladá fixný deflátor vo výške 2 % pre všetky výdavky. V tejto fáze je preto možné vypočítať strop výdavkov v bežných cenách pre celé obdobie 2007 - 2013. Medziinštitucionálna dohoda o finančnom rámci 2007 - 2013 nadobudla platnosť po predložení predbežného návrhu rozpočtu na rok 2007. Cieľom tohto oznámenia je predložiť rozpočtovému orgánu výsledok technickej úpravy (EÚ - 27) na rok 2007. 2. PODMIENKY ÚPRAVY TABUľKY FINANčNÉHO RÁMCA (TABUľKY 1 A 2) V tabuľke 1 je uvedený finančný rámec pre EÚ - 27 prijatý v rámci medziinštitucionálnej dohody, t. j. v cenách za rok 2004. V tabuľke 2 je uvedený finančný rámec pre EÚ - 27 upravený pre rok 2007. V tejto tabuľke je tiež uvedený finančný rámec vyjadrený v percentách HND s poslednými dostupnými ekonomickými prognózami (zasadnutie výboru ACOR 19. mája 2006). 2.1. Úprava výdavkových stropov podľa výdavkovej kapitoly pre rok 2007 V súlade s bodom 16 medziinštitucionálnej dohody sa úprava vypočíta uplatnením fixného ročného deflátora vo výške 2 % na viazané rozpočtové prostriedky vo finančnom rámci (pri cenách za rok 2004). Výsledný kumulatívny deflátor na obdobie 2004 - 2007 dosahuje výšku 6,1208 %. Aby sa zabezpečil súlad s prideľovaním výdavkov medzi prijímajúce členské štáty, bol celkový číselný údaj pre výdavkovú podkapitolu 1B „Kohézia pre rast a zamestnanosť“ v cenách na rok 2007 zaokrúhlený nahor. Pokiaľ ide o platby , celkový strop bol upravený uplatnením rovnakého deflátora (6,1208 %) ako v prípade viazaných rozpočtových prostriedkov. 2.2. Celkový číselný údaj týkajúci sa HND Podľa posledných dostupných prognóz je HND na rok 2007 stanovený vo výške 11 566 miliárd EUR v bežných cenách pre EÚ - 25 a vo výške 128 miliárd EUR v bežných cenách pre Bulharsko a Rumunsko. Výpočet HND pre EÚ – 27 na nasledujúce roky (2008 - 2013) sa opieral o dlhodobé prognózy priemernej ročnej miery rastu (2,3 % v reálnych hodnotách pre EÚ - 27[2]) použité na rokovaniach o finančnom rámci pre obdobie 2007 - 2013, a tiež o fixnú ročnú mieru inflácie vo výške 2 % odsúhlasenú v bode 16 medziinštitucionálnej dohody. Tieto prognózy sú indikatívne a budú aktualizované každý rok na základe posledných dostupných ekonomických prognóz. 2.3. Hlavné výsledky technickej úpravy finančného rámca na rok 2007 (EÚ - 27) Celkový strop rozpočtových prostriedkov na záväzky na rok 2007 dosahuje výšku 128 091 miliónov EUR, čo zodpovedá 1,10 % HND. Zodpovedajúci celkový strop rozpočtových prostriedkov na platby dosahuje výšku 123 790 miliónov EUR, t. j. 1,06 % HND. Na základe posledných ekonomických prognóz tak v rámci stropu vlastných zdrojov zostáva rezerva na úrovni 1,24 % vo výške 21 219 miliónov EUR (0,18 % HND pre EÚ - 27). 3. OSTATNÉ PRVKY SÚVISIACE S TECHNICKOU ÚPRAVOU 3.1. Výdavková kapitola 5 (Administratíva) V prípade výdavkovej kapitoly 5 je v poznámke pod čiarou k finančnému rámcu uvedené, že číselné údaje týkajúce sa dôchodkov zahrnuté v rámci stropu tejto výdavkovej kapitoly sa majú vypočítať bez príspevkov zamestnancov do dôchodkového systému, maximálne do výšky 500 miliónov EUR (ceny v roku 2004) na obdobie 2007 - 2013. Toto ustanovenie by sa malo chápať ako ustanovenie, ktorým sa pri uplatňovaní stropu výdavkovej kapitoly zavádza dvojitý limit pre sumy odpočítané z výdavkov na dôchodky: - táto suma nesmie prekročiť príspevky zahrnuté ako rozpočtové príjmy v ktoromkoľvek roku, - celková nahromadená suma odpočtov na obdobie 2007 - 2013 nesmie prekročiť 500 miliónov EUR pri cenách roku 2004, čo zodpovedá priemeru 71,4 miliónov EUR (75,8 miliónov EUR pri cenách roku 2007). Vzhľadom na opakovaný výskyt administratívnych výdavkov je najnižší limit prijímaný každoročne s cieľom vyhnúť sa použitiu rezervy na začiatku obdobia, ktorá by neskôr nebola k dispozícii v plnej miere. Pre rok 2007 – prvý rok obdobia – čiastka, ktorá sa má odpočítať je najnižšia čiastka, t. j. 75,8 milióna EUR v bežných cenách pre rok 2007. 3.2. Výdavkové položky mimo finančného rámca na obdobie 2007 - 2013 Mimo výdavkových stropov odsúhlasených vo finančnom rámci na obdobie 2007 – 2013 je k dispozícii niekoľko nástrojov. Cieľom týchto nástrojov je poskytnúť rýchlu reakciu na mimoriadne alebo nepredpokladané udalosti a v rámci určitých limitov zaistiť istú flexibilitu mimo dohodnutých výdavkových stropov: Rezerva na pomoc v prípade mimoriadnych udalostí, ktorá môže byť mobilizovaná do maximálnej výšky 221 miliónov EUR na rok v cenách za rok 2004, alebo vo výške 234,5 milióna EUR v roku 2007 v bežných cenách (1744 miliónov EUR na celé obdobie v bežných cenách), Fond solidarity EÚ, ktorého maximálna ročná suma v bežných cenách je 1 miliarda EUR, Nástroj flexibility s maximálnou ročnou sumou v bežných cenách vo výške 200 miliónov EUR, plus časť nevyužitých ročných súm za roky 2005 a 2006, ktoré je možné presunúť do roku 2007, Okrem toho bude možné mobilizovať Európsky fond na prispôsobenie sa globalizácii (EGF) do maximálnej výšky 500 miliónov EUR na rok v bežných cenách čerpaním z ktorejkoľvek rezervy v rámci celkového stropu pre viazané rozpočtové prostriedky za predchádzajúci rok, a/alebo zo zrušených záväzkov za dva predchádzajúce roky (okrem záväzkov súvisiacich s výdavkovou kapitolu 1b). Pre rok 2007 sú splnené podmienky pre zahrnutie rezervy 500 miliónov EUR do rozpočtu. 4. OPERÁCIE MIMO ROZPOčTU A VLASTNÉ ZDROJE Vo štvrtom pododseku bodu 11 medziinštitucionálnej dohody je stanovené, že údaje týkajúce sa operácií, ktoré nie sú zahrnuté vo všeobecnom rozpočte a predvídateľný vývoj rôznych kategórií vlastných zdrojov je treba uviesť v tabuľkách ako indikatívne údaje a aktualizovať každoročne, v čase zostavovania technickej úpravy finančného rámca. Tieto údaje, aktualizované v súlade s poslednými dostupnými prognózami, sú uvedené v tabuľkách 3.1 až 3.2. Týka sa Európskeho rozvojového fondu (ERF) a štruktúry vlastných zdrojov. PRÍLOHY TABUĽKA 1 FINANČNÝ RÁMEC 2007 - 2013 [pic] TABUĽKA 2 FINANČNÝ RÁMEC (EÚ - 27) UPRAVENÝ PRE ROK 2007 [pic] TABUĽKA 3 INDIKATÍVNY PROGRAM VÝDAVKOV, KTORÉ NIE SÚ UVEDENÉ VO VŠEOBECNOM ROZPOČTE A INDIKATÍVNY VÝVOJ RÔZNYCH VLASTNÝCH ZDROJOV [pic] [1] Ú. v. EÚ C [2] Priemerná ročná miera rastu pre EÚ - 27 je súhrnným výsledkom prognóz podľa skupiny členských štátov: 2,2 % pre EÚ – 15, 4,1 % pre desať členských štátov, ktoré pristúpili k EÚ v roku 2004, a 5,6 % pre Bulharsko a Rumunsko.